Diari Oficial de la Generalitat Valenciana


Sumari del DOGV 4689, del 11-02-2004 (2004/1012)

ORDRE de 30 de desembre de 2003, de la Conselleria d'Economia, Hisenda i Ocupació, per la qual s'obri el termini de presentació de sol·licituds per a l'exercici 2004, del Programa Salari-Jove regulat en l'Ordre de 29 de setembre de 2003, de la Conselleria d'Economia, Hisenda i Ocupació, per la qual es regula el Salari Jove i es dóna publicitat a la línia de crèdit i a l'import global destinat a finançar la concessió de les subvencions l'any 2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/1012


Data del document
:   30-12-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * administració central
    * atur juvenil
    * ajuda pública
    * administració local
    * creació d'ocupació
    * inserció professional
    * jove
    * societat sense fins de lucre
    * administració regional
    * universitat
    * suport econòmic

ORDRE de 30 de desembre de 2003, de la Conselleria d'Economia, Hisenda i Ocupació, per la qual s'obri el termini de presentació de sol·licituds per a l'exercici 2004, del Programa Salari-Jove regulat en l'Ordre de 29 de setembre de 2003, de la Conselleria d'Economia, Hisenda i Ocupació, per la qual es regula el Salari Jove i es dóna publicitat a la línia de crèdit i a l'import global destinat a finançar la concessió de les subvencions l'any 2003. [2004/M1012]
  
Amb l'objecte d'afavorir la creació d'ocupació d'un dels col·lectius que major dificultat té a trobar-la, els joves sense experiència laboral, o que en cas de tenir-la, és escassa, es va publicar l'Ordre de 29 de setembre de 2003, de la Conselleria d'Economia, Hisenda i Ocupació, per la qual es regula el Salari Jove i es dóna publicitat a la línia de crèdit i a l'import global destinat a finançar la concessió de les subvencions l'any 2003 (DOGV d'1 d'octubre).
  
Podran ser beneficiaris de les subvencions previstes en la citada Ordre de 29 de setembre de 2003, per a l'execució d'obres i servicis considerats d'interés general i social dins de l'àmbit territorial de la Comunitat Valenciana, i sempre que contracten joves desocupats, tant les corporacions locals o entitats d'elles dependents o vinculades a elles dins de l'àmbit territorial de la Comunitat Valenciana, respecte de les ajudes previstes en el títol II, com els òrgans de l'administració General de l'estat i els seus organismes autònoms, els òrgans de l'administració de la Generalitat Valenciana i les seues entitats autònomes, les universitats i institucions sense ànim de lucre, amb seu tots ells a la Comunitat Valenciana, que gaudisquen de capacitat tècnica i de gestió suficients per a l'execució del corresponent projecte, respecte de les ajudes previstes en el títol III.
  
Una vegada regulades les ajudes per la citada Ordre de 29 de setembre de 2003, i quant al termini de presentació de sol·licituds per a l'exercici 2004, tant per als projectes referits en el títol II com en el títol III l'article 7, apartat 4, de l'ordre, es remet a la publicació de la corresponent convocatòria en el Diari Oficial de la Generalitat Valenciana.
  
En virtut d'això, i en ús de les facultats conferides per la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i d'acord amb el que disposa el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
Ordene
  
Article únic. Termini de presentació de sol·licituds
  
El termini per a la presentació de sol·licituds per a l'exercici 2004, tant per als projectes referits en el títol II com en el títol III de la citada Ordre de 29 de setembre de 2003, serà d'un mes a comptar des de l'entrada en vigor de la present ordre.
  
Disposició addicional
  
Es delega en la directora general del Servef la competència per a l'ampliació dels terminis de presentació de justificacions, siguen d'inici de les activitats o siguen de despeses, amb caràcter excepcional, quan hi concórreguen circumstàncies degudament motivades que dificulten la presentació de la citada documentació en els terminis assenyalats.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de desembre de 2003
  
El conseller d'Economia, Hisenda i Ocupació,
  
GERARDO CAMPS DEVESA